Σταθμός Καλλιθέα (Μετρό Αθήνας)

Ο Σταθμός Καλλιθέα είναι σταθμός του μετρό της Αθήνας, επί της γραμμής 1 (γνωστής και ως Ηλεκτρικού), στη χιλιομετρική θέση 5,558 από τον σταθμό Πειραιά. Πήρε το όνομά του από την ομώνυμη συνοικία που εξυπηρετεί. Εξυπηρετεί επίσης τον Δήμο Μοσχάτου-Ταύρου. Βρίσκεται στην οδό Θεσσαλονίκης, στο ύψος της Σιβιτανίδειου Σχολής.

 Ιστορικό 
Η κατασκευή του σταθμού ξεκίνησε από τον Σιδηρόδρομο Αθηνών - Πειραιώς (ΣΑΠ) το 1924, αλλά ολοκληρώθηκε από τη διάδοχή του εταιρεία, τους Ελληνικούς Ηλεκτρικούς Σιδηρόδρομους (ΕΗΣ) και εγκαινιάστηκε την 1 Ιουλίου 1928.

Το 2003, ο σταθμός υπέστη ριζική ανακαίνιση εν όψει των Ολυμπιακών Αγώνων του 2004. Μέσα σε 10 μήνες, έγινε ανακατασκευή στις αποβάθρες του, που επιστρώθηκαν με κεραμοειδή πλακάκια (προηγουμένως ήταν από τσιμέντο), και τα στέγαστρα εκσυγχρονίστηκαν, με νέα επικάλυψη, ενώ ενισχύθηκε και ο βραδινός φωτισμός του σταθμού. Παράλληλα, αναπλάστηκαν οι χώροι γύρω από τις εισόδους του. Ο ανακαινισμένος σταθμός εγκαινιάστηκε στις 5 Νοεμβρίου 2003 από τον τότε πρωθυπουργό Κώστα Σημίτη και έγινε μόλις ο δεύτερος στον 21ο αιώνα (2001 και μετά) σταθμός του μετρό της Αθήνας που έχει εγκαινιασθεί από πρωθυπουργό.

 Σταθμός ανταπόκρισης με αστικά λεωφορεία και τρόλεϊ 
Στον σταθμό ανταπόκρισης με αστικά λεωφορεία και τρόλεϊ που βρίσκεται πλησίον του σταθμού του μετρό έχoυν αφετηρία/τέρμα ή διέρχονται 8 λεωφορειακές γραμμές και 2 γραμμές τρόλεϊ 1, 5, 035, 040, 218, 219, 500, 815, 816, 911, 911Α.

 Δομή σταθμού 

ΕΈδαφος/ΕισιτήριαΕξυπηρέτηση πελατώνΈξοδοι/ΕισιτήριαΕπίπεδοΕ1Πλευρικές αποβάθρες, πόρτες στα δεξιάΑποβάθρα 1 προς Πειραιά (Μοσχάτο) ←Αποβάθρα 2 προς Κηφισιά (Ταύρος) →Πλευρικές αποβάθρες, πόρτες στα δεξιά

 Παραπομπές 

Καλλιθεα
Καλλιθεα
Κατηγορία:Δήμος Καλλιθέας